**Ziua deal și noaptea munte**

*Mariana Tasente*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ziua deal și noaptea munte

Te-a lăsat fără cuvinte.

Îi vorbești, nu știi de-ascultă

Îl privești, nu se încruntă

Îl atingi, nu-l poți cuprinde

Chiar de brațele-ai întinde.

Peste piscul lui golaș

Dorul fuge ca un laș

Căutând ecoul bleg

(Doar eu știu să-l înțeleg)

Și parfumul de salcâm

Răsturnat pe caldarâm

În amestec de pietriș

Să-l aducă-n luminiș

Să-l iubească soarele

Luna și cu stelele

Să-l sărute-n prag de seară

Doar buzele de fecioară.